CELEX: 32010R1022
Language: bg
Date: 2010-11-12 00:00:00
Title: Регламент (ЕС) № 1022/2010 на Комисията от 12 ноември 2010 година за разрешаване на повишаването на граничните стойности за обогатяване на вино, произведено от грозде, набрано през 2010 година в някои лозарски зони

13.11.2010   
            
            
               BG
            
            
               Официален вестник на Европейския съюз
            
            
               L 296/3
            
         РЕГЛАМЕНТ (ЕС) № 1022/2010 НА КОМИСИЯТА
   от 12 ноември 2010 година
   за разрешаване на повишаването на граничните стойности за обогатяване на вино, произведено от грозде, набрано през 2010 година в някои лозарски зони
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 121, трета алинея от него,
   като има предвид, че:
   
               (1)
            
            
               Точка А.3 от приложение ХVа към Регламент (ЕО) № 1234/2007 предвижда, че държавите-членки могат да поискат граничните стойности по отношение на повишаването на алкохолното съдържание (обогатяването) на виното да бъдат увеличени с най-много 0,5 % за годините, когато климатичните условия са били изключително неблагоприятни.
            
         
               (2)
            
            
               Австрия, Белгия, Чешката република, Дания, Германия, Унгария, Нидерландия, Полша, Словакия, Словения и Обединеното кралство поискаха такова повишаване на граничните стойности за обогатяване на вино, произведено от грозде, набрано през 2010 г., тъй като климатичните условия по време на вегетативния сезон бяха изключително неблагоприятни в някои географски райони.
            
         
               (3)
            
            
               Поради изключително неблагоприятните атмосферни условия през 2010 г. граничните стойности по отношение на повишаването на естественото алкохолно съдържание, предвидени в точка А.2 от приложение ХVа към Регламент (ЕО) № 1234/2007, не позволяват производството на вино с подходящо общо алкохолно съдържание в някои лозарски райони, за които обикновено има търсене на пазара.
            
         
               (4)
            
            
               Следователно е целесъобразно да се разреши повишаването на граничните стойности за обогатяване на вино, произведено от грозде, набрано през 2010 г. в някои лозарски райони.
            
         
               (5)
            
            
               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Посредством дерогация от точка А.2 от приложение ХVа към Регламент (ЕО) № 1234/2007 повишаването на естественото алкохолно съдържание по обем за прясното грозде, набрано през 2010 г., гроздовата мъст, гроздовата мъст в процес на ферментация, новото вино в процес на ферментация и виното, произведено от грозде, набрано през 2010 г. в географските райони, изброени в приложението към настоящия регламент, не надвишава следните гранични стойности:
   
               а)
            
            
               3,5 об. % в лозарска зона А, посочена в допълнението към приложение XIб към Регламент (ЕО) № 1234/2007;
            
         
               б)
            
            
               2,5 об. % в лозарска зона Б, посочена в допълнението към приложение XIб към Регламент (ЕО) № 1234/2007;
            
         
               в)
            
            
               2,0 об. % в лозарска зона В, посочена в допълнението към приложение XIб към Регламент (ЕО) № 1234/2007.
            
         Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 ноември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      ПРИЛОЖЕНИЕ
      
         Географски райони, в които е разрешено повишаване на граничната стойност за обогатяване съгласно член 1
      
      
                  Държава-членка
               
               
                  Географски райони (лозарска зона)
               
            
                  Белгия
               
               
                  Всички лозарски райони (зона А)
               
            
                  Чешка република
               
               
                  Всички лозарски райони (зони А и Б)
               
            
                  Дания
               
               
                  Всички лозарски райони (зона А)
               
            
                  Германия
               
               
                  Всички лозарски райони (зони А и Б)
               
            
                  Унгария
               
               
                  Всички лозарски райони (зона В I)
               
            
                  Нидерландия
               
               
                  Всички лозарски райони (зона А)
               
            
                  Австрия
               
               
                  Всички лозарски райони (зона Б)
               
            
                  Полша
               
               
                  Всички лозарски райони (зона А)
               
            
                  Словения
               
               
                  Podravje и Posavje (зона Б)
               
            
                  Словакия
               
               
                  Всички лозарски райони (зони Б и В I)
               
            
                  Обединено кралство
               
               
                  Англия, Уелс (зона А)